Menighedsrådsmøde den 21. november 2024 kl. 17

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae, Michael Fornitz, Lydia Skov Andersen, Lotte Schønau og Tina Pedersen.

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 10. oktober 2024.  |  |
|  | Referatet fra menighedsrådsmødet den 10. oktober blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Formand:** Ansøgning om tilladelse til renovering af Garnisonskirkens menighedshus, kirkeplads og kapel er nu sendt til provstiet.  |
|  | **Jacob Ørsted:** Kirkebladet vil fra nu af blive udgivet 3 gange om året i stedet for 4 gange om året, da det er et stort arbejde at samle informationer om arrangementerne sammen.  |
|  | **Kasserer**: Gert Lorenzen orienterer rådet om budgettet for 2025 samt om kvartalsrapport 01-01-2024 til 30-09-2024. Menighedsrådet godkendte ”Garnisons Sogns Menighedsråd, CVR-nr. 21289310, Budget 2025. Endelig budget afleveret d. 12-11-2024 08:26”. |
|  | **Kontaktperson:** Vil tage et par emner op under lukket punkt. |
|  | **Kirkeværgen:** Istandsættelsen af vinduerne i præsteboligen er afsluttet. Gustav Grüner har holdt møde med arkitekt angående renovering af gitteret. Konklusionen blev, at gitteret ikke skal udskiftes, men restaureres. Lysprojektet er blevet udvidet med et scenarie mere. Samtidig har elektrikerne udbedret mangler ved de gamle elektriske installationer.Kirken har en række faste aftaler for vedligeholdelse: Tag på kirke og børnehave, serviceeftersyn af teknisk udstyr, måling af fugtigheden i kirken ved Teknologisk institut, eftersyn af hjertestarter og brandmateriel. I forhold til pudsning af vinduer søges der ny udbyder.  |
|  | **Aktivitetsudvalget:** Der er to tirsdagsmøder tilbage i år: Poul Nyrup kommer den 26. november og fortæller om *Headspace* og Erik Norman Svendsen og Bertel Haader fortæller om deres yndlingssalmer den 10. december.Kirkehøjskolen har tidligere været arrangeret i samarbejde med Marmorkirken. Marmorkirken har imidlertid trukket sig og aktivitetsudvalget skal derfor i den kommende tid drøfte fremtiden for kirkehøjskolen.Der afholdes mange gode koncerter i Garnisonskirken i den kommende tid. |
|  | **Menighedsplejen:** I denne uge har menighedsplejen holdt uddelingsmøde og man besluttede at give *Hugs and Food* 20.000 kr. og *Frelsens Hær* 5000 kr. Det er lidt mindre end de andre år, hvilket skyldes, at Menighedsplejen fattes penge på grund af de lave renter.Næste år arrangeres ingen heldagsudflugt, men alene en lille udflugt, hvor turen går til ”Betel” i Nyhavn. |